Diari Oficial de la Generalitat Valenciana


Sumari del DOGV 1791, del 27-05-1992 (1992/824927)

ORDRE de 20 de maig de 1992, de la Conselleria d'Administració Pública-convocatòria 07/1992?, per la qual es convoquen proves selectives d'accés al grup B. sector administració especial, per a proveir vacants d'Ajudants Tècnics Sanitaris/Diplomats Universitaris d'Infermeria i Ajudant Tècnic Sanitari Visitador.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1791

Data del DOGV
:   27-05-1992

Secció del DOGV
:   AUTORITATS I PERSONAL

Número del document
:   1992/824927


Data del document
:   20-05-1992

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

Ordre de 20 de maig de 1992, de la Conselleria d'Administració Pública - Convocatòria 07/92 -, per la qual es convoquen proves selectives d'accés al grup B, sector administració especial, per a proveir vacants d'Ajudants Tècnics Sanitaris/Diplomats Universitaris d'Infermeria i Ajudant Tècnic Sanitari Visitador.  
Segons que estableix el Decret 59/92, de 13 d'abril, del Consell de la Generalitat Valenciana, pel qual s'aprova l?Oferta Pública d'Ocupació de la Generalitat Valenciana per a 1992, per atendre les necessitats d'ocupació existents.  
Fent ús de l'atribució prevista en l'article 13 del Decret Legislatiu de 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana i en el Decret 69/86, de 2 de juny, pel qual s'aprova el reglament de l'elecció de personal i provisió de llocs de treball de la Generalitat Valenciana.  
Per tant, es convoquen proves selectives d'accés al grup B, sector administració especial, d'acord amb les següents  
BASES  
1. Objecte de la convocatòria  
1.1 La Generalitat Valenciana desplega una política d'igualtat d'oportunitats a fi de promoure una presència igualitària de dones i homes en l'administració pública.  
Aquesta convocatòria té per objecte la selecció de personal, mitjançant el sistema d'oposició, per a cobrir 17 vacants del grup B, sector administració especial, que tot seguit s'indiquen, pels torns d'accés lliure i de promoció interna:  
Oposició Denominació Núm. vacants  
   
Oposició núm.1 ATS/DUE 9  
Oposició núm. 2 ATS Visitador 8  
1.2 El nombre total de vacants reservades al torn d'accés lliure suma 13 vacants, que corresponen a les oposicions següents:  
Oposició Denominació Núm. vacants  
   
Oposició núm.1 ATS/DUE 7  
Oposició núm. 2 ATS Visitador 6  
Dins del torn d'accés lliure, es reserva a la quota de discapacitats dues vacants: una en l?oposició núm. 1 d'ATS/DUE, i l'altra, en l?oposició núm. 2 DATS Visitador.  
1.3 El nombre de vacants reservades al torn de promoció interna suma 4 vacants, que corresponen a les oposicions següents:  
Oposició Denominació Núm. vacants  
   
Oposició núm.1 ATS/DUE 2  
Oposició núm. 2 ATS Visitador 2  
1.4 Les vacants sense cobrir de les reservades al torn de promoció interna i a la quota de discapacitats s'acumularan al torn d'accés lliure.  
2. Condicions generals dels aspirants  
2.1 Per a ser admès a aquestes proves selectives, caldrà:  
2.1.1 Ser espanyol.  
2.1.2 Haver fet els 18 anys.  
2.1.3 Estar en possessió del títol d'Ajudant Tècnic Sanitari (ATS) o de Diplomat Universitari en Infermeria (DUI).  
2.1.4 Posseir la capacitat física i psíquica necessària per a l?exercici de les funcions dels llocs de treball oferts.  
2.1.5 No trobar-se inhabilitat penalment per a l?exercici de funcions públiques.  
2.1.6 No haver estat separat, mitjançant un expedient disciplinari, de qualsevol administració o ocupació pública.  
2.2 Les condicions per a ser admès a les proves, hauran de reunir-se en el moment de la finalització del termini de presentació de sol·licituds i mantenir-se durant tot el procés selectiu, fins al moment de la presa de possessió.  
2.3 Els aspirants que hi concórreguen a les vacants reservades al torn de promoció interna, hauran de ser personal fix de la Generalitat Valenciana del grup C, haver estat com a mínim dos anys en aquesta situació, i ocupar en l'actualitat llocs de treball que estiguen classificats com d'administració especial, o personal laboral fix, en les corresponents relacions de llocs de treball.  
2.4 Podran optar a la quota de discapacitats aquells aspirants del torn d'accés lliure amb minusvàlues de grau igual o superior al 33 per cent i que ho formulen expressament en la sol·licitud de participació, seguint les instruccions establertes en la base 6.2.2. i 6.2.3.  
3. Aspirants amb discapacitació  
El tribunal establirà, per a les persones discapacitades que així ho sol·liciten, les adaptacions que calguen per a la realització de les proves. Amb aquesta finalitat, els interessats hauran de formular la petició corresponent en la sol·licitud de participació en aquesta oposició, seguint les instruccions establertes en la base 6.2.2.  
4. Sol·licituds  
Els qui desitgen prendre part en aquestes proves selectives hauran de complimentar la sol·licitud que figura com a model en l'annex II i que els serà facilitada en les oficines de la Caixa Postal que es relacionen a l'annex III.  
Igualment, se'ls facilitarà el model de sol·licitud en les oficines públiques relacionades en l'annex IV.  
5. Drets d'examen  
Els drets d'examen seran de 1.875 PTA i s'ingressaran, a través de qualsevol de les oficines relacionades en l'annex III, en el compte corrent núm. 747.865.87 de l'oficina principal de la Caixa Postal de València. El pagament de la taxa es justificarà amb la impressió del segell de qualsevol de les oficines relacionades en l'annex III en la sol·licitud i n'hi haurà prou per a deixar constància de la presentació, d'acord amb la Llei de Procediment Administratiu.  
6. Presentació de sol·licituds  
6.1 Les sol·licituds s'adreçaran l'Institut Valencià d'Administració Pública. A la sol·licitud s'hi adjuntarà necessàriament una fotocòpia del DNI.  
El termini per a la presentació de sol·licituds començarà el dia 1 de juny de 1992 i finirà el dia 30 de juny de 1992.  
Les sol·licituds es presentaran pels interessats en les oficines de la Caixa Postal de la Comunitat Valenciana que figuren relacionades en l'annex III, on s'abonarà la taxa que es fixa en la base 5.  
També es podran presentar les sol·licituds en la forma prevista en l'article 66 de la Llei de Procediment Administratiu.  
6.1.1 Els aspirants que hi concórreguen pel torn de promoció interna hauran d'acreditar que reuneixen les condicions exigides en la base 2.3, mitjançant la certificació expedida per la Unitat de Registre de Personal de la Direcció General de la Funció Pública, que s'adjuntaran a la sol·licitud.  
6.1.2 Els aspirants que hi concórreguen per la quota de discapacitats hauran de presentar amb la sol·licitud la certificació de la Conselleria de Treball i Afers Socials o de l?òrgan competent d'altres administracions públiques, que acredite una discapacitació igual o superior al 33 per cent.  
6.2 L'aspirant, en la complimentació de la seua sol·licitud haurà d'observar amb el rigor degut les instruccions que s'adjunten a l'imprès, ja que serà llegida per equips opto- electrònics d'alta precisió. De manera especial haurà d'observar aquestes:  
6.2.1 En l'apartat número 20 de l'imprès de sol·licitud «Forma d'accés», els aspirants que participen pel torn d'accés lliure, assenyalaran una ics (X) sobre la lletra «Li/L».  
Així mateix, els aspirants que hi participen pel torn de promoció interna, assenyalaran una ics (X) sobre la lletra «P», la qual cosa comportarà la seua exclusió com a aspirants pel torn d'accés lliure, tret d'allò disposat en la base 7.2.  
6.2.2 Els aspirants del torn d'accés lliure amb minusvàlues de grau igual o superior al 33 per 100 que opten per la quota de discapacitats, assenyalaran una ics (X) sobre la lletra «D».  
Igualment, assenyalaran en l'apartat número 25 de l'imprès de sol·licitud les mesures d'adaptació que necessiten. Per a açò, caldrà consultar les instruccions contingudes en la Guia de l'Opositor.  
6.2.3 Els aspirants amb minusvàlues que no hi accedesquen per la quota de discapacitats, també podran sol·licitar les mesures d'adaptació previstes en l'apartat número 25 de l'imprès de sol·licitud.  
6.2.4 En l'apartat número 31 de l'imprès de sol·licitud assenyalarà la seua opció per a realitzar el quart exercici voluntari i de mèrit, i a l'apartat número 32 seleccionarà els idiomes triats: alemany, francès, anglès i italià.  
6.2.5 L'apartat número 35 de l'imprès de sol·licitud haurà de ser complimentat amb una ics (X) únicament per aquelles persones que mantinguen una relació de servei amb la Generalitat Valenciana (funcionari de carrera, interí, laboral fix, laboral temporal, eventual, becari, contracte de prestació de serveis, etc.); i marcarà la casella 1, quan la relació siga de caràcter fix (funcionari de carrera o laboral fix), i assenyalarà la casella 2 en els altres casos.  
7. Admissió dels aspirants  
7.1 Per a ser admès a la realització de les proves selectives, quant a les condicions generals dels aspirants, n'hi haurà prou amb declarar-les en el moment de presentar la sol·licitud i s'acreditaran en el termini de vint dies hàbils següents a la publicació de la relació d'aprovats a què es refereix l'article 19.1 del Decret de 2 de juny, del Consell 69/86, pel qual s'aprova el reglament de selecció de personal i provisió de llocs de treball de la Generalitat Valenciana.  
7.2 Els aspirants que hi pretenguen concórrer pel torn de promoció interna i no acrediten, en la manera prevista en la base 6.1.1 d'aquesta convocatòria, reunir les condicions generals a què es refereix la base 2.3, seran considerats com a aspirants pel torn d'accés lliure, a tots els efectes.  
7.3 Acabat el termini de presentació de sol·licituds, prèvia verificació que s'ha realitzat el pagament dels drets d'examen, l?Institut Valencià d'Administració Pública dictarà resolució, que es publicarà en el Diari Oficial de la Generalitat Valenciana que contindrà la relació provisional d'admesos i exclosos a la realització de les proves.  
7.4. Els aspirants podran, en cas d'error o exclusió, esmenar els defectes en què hagen incorregut en la seua sol·licitud o fer les al·legacions que creguen oportú en el termini de 10 dies hàbils comptadors a partir de l'endemà de la publicació de la relació provisional d'admesos i exclosos, d'acord amb l'establert en l'article 71 de la Llei de Procediment Administratiu.  
7.5 En tot cas, a l'objecte d'evitar errors, o possibilitar la seua esmena en temps i en forma, en el supòsit de produir-se'n els aspirants comprovaran fefaentment no sols que no figuren recollits en la relació provisional d'exclosos, sinó, a més, que els seus noms i dades consten correctament en les relacions pertinents d'admesos.  
7.6 Transcorregut el termini anterior, vistes les al·legacions i esmenats els defectes, si cal, es dictarà resolució amb la llista d'admesos a la realització de les proves, que es publicarà en el Diari Oficial de la, Generalitat Valenciana.  
7.7 En la resolució mitjançant la qual es faça pública la llista d'admesos a la realització de les proves, s'establirà, almenys amb 15 dies d'antelació, la data, el lloc de celebració i l'hora de començament del primer exercici.  
8. Proves selectives  
8.1 El procediment de selecció dels aspirants serà el d'oposició.  
8.2 Desenvolupament de l?oposició.  
L'oposició constarà de quatre exercicis, dels quals seran eliminatoris els tres primers.  
8.2.1 Primer exercici. De caràcter obligatori.  
Es realitzarà per escrit i versarà sobre coneixements del programa específic per a cada oposició que figura en l'annex I  
L'exercici podrà fixar-se en forma de preguntes a desplegar pels opositors, o en forma de test amb quatre alternatives de resposta. En aquest cas, només una d'elles serà la correcta. La seua durada es fixarà pel tribunal amb l'antelació deguda, atenent el seu contingut.  
Per a l'elaboració d'aquest exercici, el tribunal confeccionarà dos qüestionaris, A i B, i, constituït el mateix dia de la celebració de l'exercici, procedirà públicament a traure a l'atzar la lletra corresponent al qüestionari que serà objecte d'examen.  
8.2.2 Segon exercici. De caràcter obligatori. Constarà de dues parts  
1. Primera part: consistirà en el desenvolupament per escrit, durant un temps mínim de tres hores i màxim de quatre a determinar pel tribunal, de dos exercicis pràctics, triats d'entre tres proposats pel tribunal, sobre matèries contingudes en el temari específic per a cada oposició de l'annex I de la convocatòria. Els exercicis podran contenir, si el tribunal així ho considera, la redacció de memòries o projectes tècnics relacionats amb les matèries objecte de l'exercici.  
Aquest exercici serià elaborat pel tribunal el mateix dia i, a ser possible, dins de la mateixa jornada, de matí o de vesprada, en què tinga lloc la prova.  
Una vegada conclosa la prova els exercicis seran introduïts en un sobre tancat i quedaran sota la custodiar del tribunal qualificador, el qual cridarà individualment els opositors perquè en facen la lectura pública.  
El lloc, les dates i les hores de lectura d'aquest exercici les anunciarà el tribunal amb l'antelació deguda.  
2. Segona part: consistirà en la realització de l?entrevista a què es refereix l'article, 9 c) del Decret 69/86, de 2 de juny, que tindrà lloc a continuació de la lectura individual de l?exercici desplegat en la primera part.  
8.2.3 Tercer exercici. De caràcter obligatori:  
Consistirà a contestar per escrit un qüestionari de preguntes, amb quatre alternatives de resposta de les quals sols una és la correcta, basat en el contingut del temari comú que figura en l'annex I, per a totes les oposicions.  
La seua durada es fixarà pel tribunal amb l'antelació deguda, atenent al seu contingut.  
Per a l'elaboració d'aquest exercici, el tribunal confeccionarà dos qüestionaris, A i B, i, constituït el mateix dia de celebració de l'exercici procedirà públicament extraure a l'atzar la lletra corresponent al qüestionari que serà objecte d'examen.  
Els aspirants que hi concórreguen pel torn de promoció interna quedaran exempts de la realització d'aquest tercer exercici.  
8.2.4 Quart exercici. De mèrit. Aquest exercici no té caràcter eliminatori i constarà de dues parts:  
1. Obligatòria. Tindrà com a objecte valorar els coneixements de valencià dels aspirants.  
2. Voluntària. Tindrà com a objecte valorar els coneixements d'un o uns quants dels idiomes següents: alemany, francès, anglès o italià, segons les opcions manifestades en la sol·licitud.  
Els elements escrits d'aquest exercici seran aportats per l'I VA P.  
8.3 Qualificació dels exercicis.  
8.3.1 El primer exercici, tant per als aspirants que hi concórren pel torn d'accés lliure i quota de discapacitats com per als qui ho facen pel torn de promoció interna, es qualificarà de zero a deu punts, i caldrà obtenir-ne un mínim de cinc per a superar-lo.  
En el supòsit que l'exercici es faça en forma de test, amb quatre alternatives de resposta, les contestacions errònies es valoraran negativament amb una penalització equivalent a un terç del valor de cada contestació correcta.  
8.3.2 El segon exercici, tant per als aspirants que hi concórreguen pel torn d'accés lliure i quota de discapacitats com per als qui ho facen pel torn de promoció interna, es qualificarà de la forma següent:  
La primera part: de zero a deu punts, i caldrà obtenir-ne un mínim de cinc per a superar-lo.  
La segona part: de zero a cinc punts, i caldrà obtenir-ne un mínim de dos i mig per a superar-lo.  
La qualificació d'aquest exercici serà la suma de les obtingudes en cadascuna de les dues parts de què consta, sempre que hagen estat superiors a cinc i dos punts i mig, respectivament.  
8.3.3 El tercer exercici, per als aspirants que hi concórreguen pel torn d'accés lliure i quota de discapacitats, es qualificarà de zero a deu punts, i caldrà obtenir-ne un mínim de cinc per a superar-lo.  
En el supòsit que l'exercici es faça en forma de test amb quatre alternatives de resposta, les contestacions errònies es valoraran negativament amb una penalització equivalent a un terç del valor de cada contestació correcta.  
8.3.4 Per als aspirants del torn d'accés lliure i quota de discapacitats la qualificació resultant dels tres primers exercicis la determinarà la suma de les puntuacions obtingudes en cadascun d'ells.  
Per als aspirants que hi concórreguen pel torn de promoció interna, la qualificació resultant del primer i segon exercici vindrà determinada per la suma de les puntuacions obtingudes en cadascun d'ells.  
A continuació es configuraran per separat tres relacions corresponents, respectivament, al torn d'accés lliure, a la quota de discapacitats i al torn de promoció interna per a cada oposició. Aquestes tres relacions s'ordenaran per puntuació de major a menor i s'interrompran quan el nombre d'inclosos en cadascuna coincidesca amb el nombre de vacants convocades per torn i quota.  
En cas d'empat entre aspirants inclosos en la mateixa relació, en qualsevol de les llistes, l'ordre s'establirà atenent, en primer lloc, la puntuació major obtinguda en el segon exercici, i, en segon lloc, de mantenir-se aquest, a la puntuació major obtinguda en el primer i el tercer exercicis, per aquest ordre. Si persistís l'empat, aquest es dirimirà per l'ordre alfabètic del primer cognom dels aspirants empatats començant per la lletra A, d'acord amb el resultat del sorteig celebrat el dia 6 de maig de 1992.  
Solament els inclosos en aquestes relacions podran passar a realitzar el quart exercici voluntari i de mèrit.  
8.3.5 D'acord amb la base 1.4, les vacants sense cobrir de les reservades al torn de promoció interna i a la quota de discapacitats s'acumularan al torn d'accés lliure.  
8.3.6 El quart exercici serà valorat de la manera següent:  
- Primera part. Obligatòria: s'avalorarà de 0 a 4 punts.  
- Segona part. Voluntària: s'avaluarà fins a un màxim de 8 punts, 2 com a màxim per cada idioma triat.  
8.4 Puntuació final:  
La puntuació final de cada oposició s'obtindrà sumant la puntuació del quart exercici als resultats obtinguts pels aspirants que figuren en les relacions a què es refereix la base 8.3.4.  
S'elaborarà una relació per als qui accedesquen pel torn d'accés lliure, un altre per als qui accedesquen per la quota de discapacitats i una altra per ' als qui ho facen pel torn de promoció interna, que constituiran les llistes dels aspirants que han superat les proves per ordre de puntuació, en cada oposició.  
9. Desplegament de les proves selectives  
9.1 Els exercicis tindran lloc a València.  
El primer exercici es realitzarà en el lloc, la data i l?hora que s'establesca en la resolució per la qual s'aprove i publique en el Diari Oficial de la Generalitat Valenciana la llista d'admesos a la realització de les proves.  
D'acord amb el Reial Decret 192/1988, de 4 de març, en el local on es realitzen els exercicis no es permet fumar.  
9.2 Els aspirants seran convocats per a cada exercici en crida única.  
Els membres del tribunal qualificador i el personal col·laborador no permetran l'accés a la sala on es realitze l'exercici a aquelles persones que hi compareguen una vegada haja conclòs la crida dels aspirants convocats.  
Els aspirants hauran d'acreditar la seua personalitat mitjançant la presentació del DNI, o del resguard amb fotografia, del passaport o del permís de conduir, sense que per a aquest efecte siguen vàlides les fotocòpies compulsades dels, documents; i dur l'exemplar per a l'interessat de la sol·licitud d'admissió a les proves.  
9.3 Començades les proves, l'anunci de la celebració dels exercicis restants es farà pública pel tribunal en el local on s'haja celebrat l'anterior i en l'Institut Valencià d'Administració Pública, amb una antelació de 48 hores, com a mínim, d'acord amb el que hi ha preceptuat en l'article 17 del Decret del Consell 69/86, de 2 de juny, pel qual s'aprova el reglament de selecció de personal i provisió de llocs de treball de la Generalitat Valenciana.  
10. Publicitat de les llistes  
10.1 En finalitzar cadascun dels tres primers exercicis, el tribunal publicarà, en el lloc d'examen i en l'Institut Valencià d'Administració Pública, les relacions d'aspirants que hagen obtingut una qualificació igual o superior a l?exigida en cadascun d'ells per a superar-los.  
Així mateix, es publicaran les relacions a què fa referència la base 8.3.4, en els lloc esmentats, així com la qualificació obtinguda en l?exercici i de mèrit.  
10.2 Una vegada acabades les proves, el tribunal publicarà, mitjançant un anunci en els locals on s'han celebrat les proves i en l?Institut Valencià d'Administració Pública, les relacions amb la puntuació final a què es refereix la base 8.4, que constituiran les llistes dels aspirants que han superat les proves, per ordre de puntuació.  
En cap cas, el tribunal no podrà declarar que ha superat les proves selectives un nombre superior al de vacants convocades.  
10.3 El tribunal enviarà al Director General de l?Institut Valencià d'Administració Pública les llistes, per ordre de puntuació, dels aspirants que han superat les proves a què es refereix la base 8.4, per a la seua inserció en el Diari Oficial de la Generalitat Valenciana.  
11. Coneixements de valencià  
11.1 Els qui superen les proves selectives acreditaran els seus coneixements de valencià amb la presentació dels certificats, diplomes o títols que hagen estat homologats per la Generalitat Valenciana.  
11.2 Els qui no puguen acreditar aquests coneixements, d'acord amb l'establert en el punt anterior, hauran de realitzar el curs específic de valencià a què es refereix l'article 50 del Decret Legislatiu, de 20 de març de 1991, immediatament després del curs de formació previst en la base 13 d'aquesta convocatòria.  
Aquells aspirants que obtinguen una puntuació de 2,80, o superior, en l?exercici obligatori i de mèrit, previst en la base 8.2.4, tenen acreditats els seus coneixements, encara que no estiguen en possessió dels certificats citats en el punt anterior.  
12. Presentació de documents  
12.1 En el termini de 20 dies hàbils comptadors des de l'endemà de la publicació en el Diari Oficial de la Generalitat Valenciana de les relacions a què es refereix la base 10.3, els aspirants proposats hauran de presentar davant l'Institut Valencià d'Administració Pública els documents següents:  
12.1.1 Certificat de naixement expedida pel registre civil corresponent, o fotocòpia del DNI, compulsada degudament.  
12.1.2 Fotocòpia compulsada del títol acadèmic exigible, segons aquesta convocatòria per a cada oposició.  
12.1.3 Declaració de no haver estat separat, mitjançant expedient disciplinari, de qualsevol administració o ocupació pública, i de no trobar-se inhabilitat penalment per a l?exercici de funcions públiques.  
12.1.4 Certificat mèdic acreditatiu de posseir la capacitat física i psíquica necessària per a l?exercici de les funcions dels llocs de treball oferts.  
12.1.5 Els aspirants amb discapacitació hauran de presentar un certificat de la Conselleria de Treball i Afers Socials o de l?òrgan competent d'altres administracions públiques, que acredite una discapacitació igualo superior al 33%, com també la seua capacitat per a exercir les funcions que corresponguen a les vacants ofertades.  
12.2 Els aspirants que, tenint la condició de personal fix de la Generalitat Valenciana, hagen concorregut a aquestes proves pel torn de promoció interna, quedaran exempts de justificar documentalment les condicions generals a què es refereixen les bases 2.1.1 i 2.1.2, ja que han estat provades per a obtenir el seu nomenament anterior., En tot cas, hauran d'acreditar la resta de condicions generals de la base 2.1.  
12.3 La falta de presentació de la documentació, dins del termini indicat, llevat dels casos de força major, la presentació de documents que no complesquen les condicions generals de la convocatòria, o els supòsits de falsedat en la declaració, produiran la invalidesa de les actuacions de l'aspirant i, per tant, la nul·litat subsegüent dels actes del tribunal, sense perjuí de les responsabilitats en què haja pogut incórrer.  
En aquest supòsit, el tribunal podrà proposar addicionalment la inclusió en les relacions a què es refereix la base 8.4, d'un nombre igual al d'exclosos, seguint els criteris establerts en la base 8.3.4.  
13. Curs de formació  
Els aspirants que superen les proves anteriors, tant pel torn d'accés lliure i quota de discapacitats, com pel torn de promoció interna, realitzaran obligatòriament un curs de formació organitzat per l'Institut Valencià d'Administració Pública.  
El règim del curs serà el determinat pel Director General de l?Institut Valencià d'Administració Pública.  
Durant l'assistència al curs, el personal que haja superat les proves selectives percebrà una quantitat equivalent a la part proporcional que correspon al sou i pagaments extraordinaris corresponents al grup B, llevat que, per estar ja prestant els seus serveis remunerats en l'administració, com a funcionari de carrera o interí, o com a personal laboral, opte per percebre una remuneració per un import igual al que le correspondria en el lloc de treball d'origen.  
14. Nomenament d'habilitats  
D'acord amb l'article 20.3 del Decret 69/86, de 2 de juny, transcorregut el termini de presentació de la documentació i realitzat el curs de formació, el Conseller d'Administració Pública dictarà resolució, que es publicarà en el Diari Oficial de la Generalitat Valenciana, incloent-hi la llista del personal que ha superat les proves d'habilitació per ordre de puntuació, distingint els del torn d'accés lliure, dels del torn de promoció interna o quota de discapacitats, i es procedirà al seu nomenament com a personal habilitat.  
A efectes de la provisió de llocs de treball, d'acord amb allò preceptuat a l'article 50 del Decret Legislatiu, de 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, els aspirants que hagen superat les proves pel torn de promoció interna, tindran preferència sobre el personal que les supere pel torn d'accés lliure i quota de discapacitats, respectant els requisits dels llocs distints.  
15. Tribunals  
15.1 El tribunal qualificador de l'oposició serà nomenat, mitjançant ordre del Conseller d'Administració Pública, una vegada hagen estat publicades les llistes provisionals d'admesos i exclosos.  
15.2 El tribunal, per a la realització de les proves, podrà designar els colaboradors, ajudants i assessors especialistes que estime oportuns.  
15.3 Els membres del tribunal, així com els assessors, hauran d'abstenir-se i podran ser recusats pels interessats quan hi concórreguen circumstàncies de les previstes en l'article 20 de la Llei de- Procediment Administratiu.  
Així mateix, hauran d'abstenir-se'n aquells qui hagen realitzat tasques de preparació d'aspirants en els cinc anys anteriors a la publicació d'aquesta convocatòria. A més, hauran d'abstenir-se'n els membres de tribunal que es troben en alguna de les situacions previstes en l'article 6 de l?Ordre, de 4 de maig, del Conseller d'Administració Pública, sobre contingut, desplegament i composició dels tribunals de les proves selectives corresponents a l?Oferta Pública d'Ocupació de 1992.  
15.4 El tribunal, com també els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat, d?acord amb el que hi ha previst en la base 9.2.  
15.5 A efectes de comunicacions i de qualsevol altra incidència, el tribunal tindrà la seua seu en l?Institut Valencià d'Administració Pública, (C/ del Museu núm. 3, 46071 València. Telèfon 410 13 67 i Fax 386 63 38).  
15.6 El tribunal tindrà la categoria assenyalada en el Decret 200/85, de 23 de desembre, del Consell de la Generalitat Valenciana, sobre indemnitzacions per raó del servei i Ordre de 17 de febrer de 1986 (DOGV de 10 de març de 1986), pel qual es desplega el decret anterior.  
16. Recursos  
16.1 Aquesta convocatòria, les seues bases i tots els actes administratius que siguen dictats en el seu desplegament, tret de les actuacions del tribunal, podran ser impugnats pels interessats mitjançant la interposició del recurs de reposició previ al contencioso- administratiu, davant el Conseller d'Administració Pública, en el termini d'un mes comptador a partir de l?endemà de la publicació d'aquesta convocatòria en el Diari Oficial de la Generalitat Valenciana, o al de la publicació dels actes següents, segons hi corresponga.  
16.2 Contra els actes del tribunal podrà interposar-se un recurs d'alçada, davant el Conseller d'Administració Pública, en el termini de 15 dies, comptadors a partir de l?endemà de la publicació de la corresponent resolució del tribunal.  
València, 20 de maig de 1992.  
ANNEXI  
El Conseller d'Administració Pública,   
EMERIT BONO I MARTINEZ  
ANNEX I  
Temari específic d'ATS/DUI  
Gestió de la salut  
Tema 1 Nocions generals sobre salut pública i comunitària. Ambits d'actuació de la salut pública. Teoria del benestar social.  
Tema 2. Introducció als serveis de salut.  
Tema 3. L'organització i l'administració dels serveis sanitaris. La regionalització sanitària.  
Tema 4. Etapes del procés d'administració en salut: planificació, programació i avaluació.  
Tema 5. Administració de recursos humans, materials i financers.  
Tema 6. Nocions sobre economia de la salut.  
Tema 7. Atenció primària de salut: concepte i objectius.  
Tema 8. El model sanitari espanyol. Evolució històrica.  
Tema 9. Llei General de Sanitat de 1986.  
Tema 10. La Conselleria de Sanitat i Consum: estructura i competències. Llei del Servei Valencià de Salut.  
Tema 11 Plans integrats de Salut (PIS).  
Tema 12. El desplegament de l'atenció primària en el sistema sanitari espanyol.  
Tema 13. Estructura de l'atenció primària en la Comunitat Valenciana. Arees de salut i centres de salut comunitària. Zones de salut i centres de salut. El treball en equip.  
Tema 14. Sistemes de registre en atenció primària. La història de salut d'atenció primària. Registres de les EDO. Registre de les ILT, IP, etc.  
Tema 15. La salut laboral en l'atenció primària.  
Tema 16. Visita domiciliària. Objectius, utilització, fases, tècniques i control.  
Tema 17 Programes especials de millora de l'assistència sanitària. Cita prèvia, Extracció perifèrica, Programació de consultes.  
Tema 18. L'hospital. Organització, estructura i funcionament dels hospitals del Servei Valencià de Salut.  
Tema 19. Garantia de qualitat de l'atenció sanitària. Concepte i finalitat. Mètodes d'avaluació.  
Tema 20. La participació de la comunitat en el control dels serveis sanitaris.  
Epidemiologia  
Tema 21. Eepidemiologia social com a ciència bàsica de la salut. Concepte de salut- malaltia.  
Tema 22. Estructures del procés d'emmalaltir: l?estructura demogràfica, l?estructura urbana, el procés de treball, l?estructura de classes i la cultura.  
Tema 23. La dinàmica de canvi del patró epidemiològic.  
Tema 24. Metodologia de la investigació de la salut en la comunitat: elements bàsics. Estadística descriptiva i estadística inferencial.  
Tema 25. Fonts d'informació en epidemiologia. Dades demogràfiques i sociològiques. Dades per a l'avaluació dels riscs ambientals. Morbilitat i mortaldat.  
Tema 26. Mesures de freqüència de la malaltia. Indicadors epidemiològics: taxes d'incidència i de prevalència, taxes de morbilitat, altres indicadors de salut. La qualitat de la mesura.  
Tema 27 Epidemiologia descriptiva: la persona, el lloc i el temps.  
Tema 28. Epidemiologia observacional: estudis de prevaléncia, estudis de casos i testimonis, estudis de cohort.  
Tema 29. Epidemiologia experimental: assaigs clínics i assaigs en la comunitat.  
Tema 30. Estudi de brots epidemiològics. Enquestes epidemiològiques.  
Tema 31 La vigilància epidemiològica, concepte i elements.  
Tema 32. Els Sistemes d'Informació Sanitària (SIS).  
Tema 33. Tractament de la informació. Mètodes d'organització de dades (bases de dades informatitzades) i explotació de la informació (paquets estadístics).  
Tema 34. Estudi comunitari de salut. Plantejament general. Informació necessària. Objectius. Enquestes de salut.  
Promoció de la salut  
Tema 35. El model de promoció de la salut: principis i mètodes.  
Tema 36. Participació de la comunitat en la promoció de la salut.  
Tema 37 La comunitat com a dimensió funcional i operativa: la nova plataforma municipal Llei de Règim Local. Llei de Serveis Socials de la Comunitat Valenciana.  
Tema 38 Desplegament comunitari: metodologia i fases d'intervenció. Els instruments, les funcions i l?organització del treball.  
Tema 39. Variables de competència i de motivació. Conductes de salut. Avaluació de les necessitats educatives. Comunicació. Dinàmica i tècniques de grup.  
Tema 40. Disseny de programes de promoció de la salut. Models.  
Tema 41. Programes d'educació per a la salut en l?escola.  
Tema 42. Programes d'educació per a la salut en el treball.  
Tema 43. Programes d'educació per a la salut en sectors de població: xiquets, dones, treballadors, ancians i marginats.  
Protecció de la salut  
Tema 44. Ecologia i salut. L'ambient: suport físico- químic, component social i component humà.  
Tema 45. La transformació de la natura per la persona. Problemes sanitaris derivats de la contaminació de l'aire, l'aigua, el sòl i els aliments.  
Tema 46. El medi urbà i l'habitatge Avaluació de les condicions sanitàries de l'habitatge.  
Tema 47. Sanejament bàsic, Potabilització de l'aigua i criteris de qualitat de l'aigua potable. Tractament d'aigües residuals.  
Tema 48. Els residus sòlids i el seu tractament.  
Tema 49. L'ambient de treball. Riscs laborals en el treball agrícola i en els principals sectors industrials. Legislació sobre el control de l'ambient de treball.  
Tema 50. Mapes de risc i dany. Sistemes de vigilància epidemiològica laboral.  
Tema 51. El medi hospitalari. Risc i control per als treballadors de l'hospital, el malalt i la comunitat.  
Tema 52. La contaminació atmosfèrica. Vigilància i control. Legislació sobre el control de la contaminació atmosfèrica.  
Tema 53. El control sanitari davant situacions d'emergència: les catàstrofes. Protecció civil.  
Tema 54. Procés de producció d'aliments i la seua repercussió en la salut. Control sanitari en la producció, conservació, emmagatzematge i transport. La inspecció sanitària dels aliments: qualitat dels aliments, inspecció dels establiments i control dels manipuladors d'aliments.  
Tema 55. Farmacovigilància. Consum de medicaments. Sistema espanyol de farmacovigilància. La farmacovigilància en la Comunitat Valenciana.  
Tema 56. El control de les drogues com a producte de consum.  
Prevenció de la malaltia  
Tema 57. El control del malalt infecciós.  
Tema 58 El control de les malalties transmissibles. Les immunitzacions.  
Tema 59. La protecció materno- infantil. Medicina escolar. Vacunacions. Planificació familiar. Atenció a la mare embarassada.  
Tema 60. Els exàmens de salut.  
Tema 61. Els programes d'alimentació i nutrició en salut pública. Avaluació de l?estat nutricional d'una comunitat.  
ANNEX I  
Temari comú d'administracions públiques  
Tema 1 Les comunitats europees. Institucions.  
Tema 2 La Constitució espanyola. Principis fonamentals. Drets i deures. Principis rectors de la política econòmica i social.  
Tema 3. La Corona. Les Corts Generals. El poder judicial. El poder executiu.  
Tema 4. El Tribunal Constitucional. El Defensor del Poble.  
Tema 5. L'administració local en la Constitució espanyola.  
Tema 6. Les comunitats autònomes en la Constitució espanyola.  
Tema 7. L'Estatut d?autonomia de la Comunitat Valenciana. Les Corts Valencianes.  
Tema 8 Les institucions de la Generalitat Valenciana: el Síndic de Greuges. El Síndic de Comptes. El Tribunal Superior de Justícia. El Consell de Cultura.  
Tema 9. El President de la Generalitat Valenciana. El Govern Valencià.  
Tema 10. Principis generals i d'organització de l'administració de la Generalitat Valenciana. Especial referència a la Llei d'ús i Ensenyament del Valencià.  
Tema 11. Coneixement de la normativa de la funció pública valenciana (Llei 10/85, Llei 6/90, Decret Legislatiu de 20 de març de 1991). Reglament de selecció i provisió de llocs de treball.  
Tema 12. Seguretat social del personal al servei de la Generalitat Valenciana.  
Tema 13. L'acte administratiu: concepte, motivació, eficàcia.  
Tema 14. La Llei de Procediment Administratiu contingut i àmbit d'aplicació. Iniciació, ordenació, instrucció i terminació. Els recursos administratius: concepte i classes.  
Tema 15. Els contractes administratius: concepte i classes. Els seus elements. Compliment i incompliment dels contractes administratius.  
Veure annex  
ANNEX III  
Oficines públiques d?informació  
Relació d'oficines de la Caixa Postal on han de presentar-se les sol·licituds  
Província d?Alacant  
Oficina CPA: Alcoi  
Domicili: Av. País Valencià, 31  
Població: 03782 Alcoi (Alacant)  
Oficina CPA: Aspe  
Domicili: Parque Doctor Calatayud, 23  
Població: 03525 Aspe (Alacant)  
Oficina CPA: Barrio Altozano  
Domicili: Av. Novelda, 15  
Població: 03335 Alacant  
Oficina CPA: Benalua  
Domicili: Plaza Navarro Rodrigo, 17-18  
Població: 03272 Alacant  
Oficina CPA: Benidorm  
Domicili: C/ Alameda, 18  
Població: 03190 Benidorm (Alacant)  
Oficina CPA: Carolinas Pla  
Domicili: C/ Alcalde Suárez Llanos, 17  
Població: Alacant  
Oficina CPA: Cocentaina  
Domicili: Paseo del Condado, 38  
Població: 03364 Cocentaina (Alacant)  
Oficina CPA: OP Alacant  
Domicili: C/ Alfonso X El sabio, 12  
Població: 03112 Alacant  
Oficina CPA: Denia  
Domicili: Carrer del Mar, 46  
Població: 03636 Denia (Alacant)  
Oficina CPA: Elx-Libertad  
Domicili: Av. de la Libertad, 42  
Població: 03294 Elx(Alacant)  
Oficina CPA: Elx-Reina Victoria  
Domicili: C/. Jorge Juan, 2  
Població: 03381 Elx (Alacant)  
Oficina CPA: Elda .  
Domicili: C/. Antonio Vera, 22  
Població: 03791 Elda (Alacant)  
Oficina CPA: Ibi  
Domicili: Av. de la Paz, 6-8  
Població: 03320 Ibi (Alacant)  
Oficina CPA: Monóvar  
Domicili: C/ Mayor, 129.  
Població: 03341 Monóvar (Alacant)  
Oficina CPA: Crevillente  
Domicili: C/ Jaime I, 15  
Població: 03367 Crevillente (Alacant)  
Oficina CPA: Orihuela  
Domicili: Av. José Antonio, 8  
Població: 03350 Orihuela (Alacant)  
Oficina CPA: San Fernando  
Domicili: C/ San Fernando esquina a C/Bilbao.  
Població: 03412 Alacant  
Oficina CPA: San Juan de Alicante  
Domicili: Plaza José Sala, 4  
Població: 03824 San Juan de Aliante (Alacant)  
Oficina CPA: San Vicente del Raspeig  
Domicili: C/ Ancha de Castelar, 56  
Població: 03271 San Vicente del Raspeig (Alacant)  
Oficina CPA: Torrevieja  
Domicili: Paseo Vistalegre, 12  
Població: 03485 Torrrevieja (Alacant)  
Oficina CPA: la Vila Joiosa  
Domicili: C/ Constitución, 5  
Població: 03998 la Vila Joiosa (Alacant)  
Oficina CPA: Villena  
Domicili: C/ Escultor Navarro Santa Fe, 57  
Població: 03115 Villena (Alacant)  
Província de Castelló  
Oficina CPA: Barrio Trinidad  
Domicili: C/ Trinidad, 9  
Població: 12176 Castelló de la Plana  
Oficina CPA: O.P.Castelló de la Plana  
Domicili: Plaza María Agustina, s/n.  
Població: 12305 Castelló de la Plana  
Oficina CPA: Grao de Castelló  
Domicili: C/ Canalejas, 101  
Població: .12886 Grao de Castelló  
Oficina CPA: Onda  
Domicili: Av. País Valencià, 57  
Població: 12271 Onda (Castelló)  
Oficina CPA: Vila-real  
Domicili: Av. de la Muralla, 11  
Població: 12584 Vila-real (Castelló)  
Oficina CPA: Vinaròs  
Domicili: Plaza de los Tres Reyes, 24  
Població: 12264 Vinaròs (Castelló)  
Província de València  
Oficina CPA: Alzira  
Domicili: Av. Santos Patronos, 31  
Població: 46869 Alzira (València)  
Oficina CPA: Benetusser  
Domicili: C/ Camí Nou, 77'  
Població: 46020 Benetusser (València)  
Oficina CPA: Avinguda del Cid  
Domicili: Av. del Cid, 22  
Població: 46145 València  
Oficina CPA: Benimaclet  
Domicili: C/ Emilio Baró, 6  
Població: 46685 València  
Oficina CPA: Burjassot  
Domicili: Av. Blasco Ibáñez, 84  
Població: 46679 Burjassot (València)  
Oficina CPA: Campanar  
Domicili: Av. de Campanar, 92  
Població: 46730 València  
Oficina CPA: Ciutat Sanitària La Fe  
Domicili: Av. de Campanar, 21  
Població: 46004 València  
Oficina CPA: Cullera  
Domicili: C/ Marina, 2  
Població: 46086 Cullera (València)  
Oficina CPA: Dr. Peset Aleixandre  
Domicili: Av. Dr. Peset Aleixandre, 3.  
Població: 46674 València  
Oficina CPA: Edifici de Correus  
Domicili: Pl. de l'Ajuntament, 24.  
Població: 46764 València  
Oficina CPA: Gandia  
Domicili: C/ República Argentina, 15  
Població: 46178 Gandia (València)  
Oficina CPA: Gran Via de les Germanies  
Domicili: Gran Via Germanies, 4  
Població: 46464 València  
Oficina CPA: J.J. Dómine  
Domicili: C/ Doctor J.J. Dómine, 13 (Grao)  
Població: 46237 València  
Oficina CPA: Jesús Patraix  
Domicili: C/ Jesús, 95  
Població: 46752 València  
Oficina CPA: José Grollo  
Domicili: C/ José Grollo, 18.  
Població: 46218 València  
Oficina CPA: Jorge Juan  
Domicili: C/ Jorge Juan, 14-16  
Població: 46366 València  
Oficina CPA: Llíria  
Domicili: C/ Libertad, 11  
Població: 46856 Llíria (València)  
Oficina CPA: Manises  
Domicili: C/ Masia de la Cova, 21  
Població: 46854 Manises (València)  
Oficina CPA: Maria Cristina  
Domicili: Av. María Cristina, 10  
Població: 46929 València  
Oficina CPA: Mislata  
Domicili: Av. Gregorio Gea, 13  
Població: 46682 Mislata (València)  
Oficina CPA: OP València  
Domicili: C/ Roger de Llúria, 18  
Població: 46902 València  
Oficina CPA: Paterna  
Domicili: C/ Mayor, 50  
Població: 46527 Paterna (València)  
Oficina CPA: Plaça Espanya  
Domicili: C/ Vives Liern, 3  
Població: 46122 València  
Oficina CPA: el Port de Sagunt  
Domicili: C/ Progreso, 31  
Població: 46936 el Port de Sagunt (València)  
Oficina CPA: Rubén Vela  
Domicili: C/ Rubén Vela, 22  
Població: 46219 València  
Oficina CPA: Torrent  
Domicili: Av. País Valencià, 62  
Població: 46727 Torrent (València)  
Oficina CPA: Torres Universitàries  
Domicili: Av. d?Aragó, 58  
Població: 46049 València  
Oficina CPA: Xàtiva  
Domicili: C/ Albereda Jaume I, 25  
Població: 46285 Xàtiva (València)  
ANNEX IV  
Oficines Públiques d'Informació  
Institut Valencià d?Administració Pública  
C/ del Museu, 3. 46354 València  
Tel.: (96) 386 63 40.  
Fax: (96) 386 63 38.  
Conselleria d?Administració Pública  
Telèfon de l'opositor: 386 63 33  
C/ del Miquelet, 5. 46095 València  
Tel.: (96) 386 63 00.  
Fax: (96) 386 63 02.  
Serveis Territorials  
Pl. Doctor Gadea, 10. 03754 Alacant  
Tel.: (96) 514 45 20.  
Fax: (96) 514 22 68.  
C/. Major, 78. 12798 Castelló  
Tel.: (964) 35 82 00.  
Fax: (964) 35 80 68.  
Oficines d?Informació, Iniciatives i Reclamacions-Presidència de la Generalitat Valènciana.  
Pl. Doctor Gadea, 10. 03697 Alacant  
Tel.: (96) 590 14 00.  
Fax.: (96) 590 14 02  
C/ Major, 78. 12007 Castelló  
Tel.: (964) 35 82 22.  
Fax.: (964) 35 80 66.  
C/ dels Cavallers, 7 baixos. 46934 València  
Tel.: (96) 386 61 42.  
Fax.: (96) 386 61 39.